שו"ת רשב"ץ (תשב"ץ)/חלק ב/רפו
שאלה רפו:
עוד שאלת.
ראובן הוצרך לבזבז ממון כדי שיחלוץ היבם לבתו.
עוד התנה עליו שאם ישיאנה לשמעון שיתן לו ל' זהובים.
ועבר ראובן והשיא בתו לשמעון אם חייב לתת ליבם הסך הנזכר אם לא:

תשובה:
אמר לו חלוץ לה ע"מ שתתן לך כך וכך חליצתו כשירה אף אם לא תתן דקי"ל חליצה מוטעי' כשירה.
כדאית' בפ' מצות חליצה (ק"ו ע"א) אלא שהיא חייב' לפורעם לו מדין שכירו' כדאי' התם.
ומ"מ כתבו המפרשים ז"ל שזה אינו אלא ביבם היגון.
אבל ביבם שאינו הגון אינה חייבת לו כלום ובנדון הזה.
אפי' אמר לו חלוץ לה ותתן לך פטור שזה לא הי' הגון.
כיון שנתנו לו פדיון חליצה.
וכ"ש שזה לא אמר לו חלוץ לה ותתן לך אלא שהתנה עמו שאם תנשא לשמעון שיתן לו שאפי' ביבם הגון הוא פטור אלא אם נשתעבד לו בקנין גמור: